Brønderslev Hot Shots tabte i søndags DM-finalen. Holdet ruster nu op i håbet om at nå guldet næste år.

Den 18-årige svenske back, Linus Ekstrand skifter til Brønderslev Hot Shots fra den kommende svenske Superliga klub, Vesterås. I Vesterås, fik han dog ikke nogle offiecielle førsteholdskampe, men trænede hele sidste sæson med 1 divisionstruppen, som altså endte med at rykke op i Svenske Superligan. Linus Ekstrand er en stor forsvarsspiller med en rigtig god, typisk svensk spilforståelse. Han har et hårdt skud, og er især kendt for sine hårde præcise pasninger. - Jeg er glad og stolt over, at vi kan blive ved med at trække unge spillere som Linus til klubben. Han er i sin bedste alder, hvad angår udvikling, og så er Brønderslev virkelig det rette sted for ham. Vi udvikler de unge spillere vi har, ved at turde at tro på dem, og give dem meget ansvar, siger Brønderslev Hot Shots sportschef Thomas Lodberg. Ekstrand vil i Hot Shots erstatte svenske Johan Uppström, som skal ud og rejse næste år. Linus Ekstrand har lavet en kontrakt gældende for sæsonen 2008/09.